সৈয়দ রিদা ইসা
সৈয়দ রিদা ইসা হাসান রাদি হাশিম (আরবি: سيد رضا عيسى حسن‎, ইংরেজি: Sayed Redha Isa; ৭ আগস্ট ১৯৯৪; সৈয়দ রিদা ইসা নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৫–১৬ মৌসুমে, বাহরাইনী ক্লাব মালকিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুম অতিবাহিত করার পর ২০১৮–১৯ মৌসুমে তিনি রিফফায় যোগদান করেছেন। রিদা ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৪৬ ম্যাচে ৩টি গোল করেছেন।